Tidligere anmeldelse kan ses længere nede.

Jeg har dags dato( 06/04-2014) være i El-giganten i Tilst, da jeg var på udkig efter et TV og surround anlæg. Min kammerat og jeg bevæger os ned mod Tv afdelingen og bliver passeret af 3 medarbejdere, som hverken hilser på os, eller tager kontakt til os. Jeg tænker at der sikkert er travlt og de skal selvfølgelig have en chance, så jeg går ned blandt de udstillede TV og går frem og tilbage nogle gange, for til sidst at gå op til deres lille stand, hvor de to medarbejdere var ved at hjælpe en anden kunde.

Da det så tilsyneladende går op for den ene af medarbejderen at de ikke behøver at være to, vender han sig om, og jeg spørger om han er optaget eller om han kan hjælpe mig,  han tøver en del og virker lidt modvillig men svarer da " jaaaaeh" 
Jeg fortæller at jeg er ude efter et bestemt sony TV og BLR afspiller med surround, jeg fortæller endda den specifikke model jeg vil have ( kdl 46w905) hvorefter han hiver mig over til en 50", jeg forklarer  at det nu var lige præcis den model jeg havde udset mig, hvorefter han nævner en 40". Jeg siger igen at det var HELT specifikt denne 46" W905 skærm som jeg ville have, hvortil svaret lyder " den har vi ikke" og så er der ellers akavet tavshed.. Efter nogle sekunder får den kære unge mand den lyse ide, at han kan da slå varen op i computeren og siger at han lige vil gøre dette, jeg bliver i tv afdelingen og regner da med at han vender tilbage når han har fundet svar på dette, men nej, så heldig er man ikke i El-giganten i tilst, efter 5 minutter kommer han halvt over mod os, og spørger lidt irriteret om vi har tid til at pege på hvilken det er jeg leder efter. Fint nok jeg går med ham og konstaterer at han på El-gigantens egen hjemmeside har fundet varen, han slår den op og siger " Den har vi ikke" ........... Igen, tavshed, ikke noget " skal jeg skaffe den hjem til dig?, Du kan bestille den over vores hjemmeside. Intet, bare tavshed... Jeg kan kun sige" nå jamen det var da ikke så godt" hvorefter han vender sig og går.! Jeg gik fra butikken med et indtryk af at jeg blot havde været ham til gene og at han faktisk ikke gad sit job. Det paradoksale er så, at da vi går ud gennem kasserne, står der en fin stander hvortil man kan besvare" hvad synes du om vores service i dag? " Behøver jeg at sige at jeg trykkede på den røde smiley.

Det absolut eneste plus var pigen/kvinden der stod i kassen, som tydeligt så hvad jeg trykkede, men stadig ønskede mig en god dag, selv om jeg ikke havde købt noget, hun fortjener sku sine egne 5 stjerner, men desværre frarøver drengen i Tv afdelingen, hende dem alle sammen.
Det skal for god ordens skyld siges at medarbejderen i TV som jeg blev "serviceret" af, var en høj blond knægt, og ikke hans kollega som var mørkhåret.

Tak for denne gang elmutanten, jeg har tilgivet jer en del gennem tiderne, men nu er det godt nok slut, ekspedienten i Bilka vidste mere om Tv'et og service end i gør, så jeg køber mit elektronik i Bilka fremover, jeg vil hellere betale ekstra, end jeg vil støtte jer med så meget som en krone igen.

Mvh
Lars Hansen



Varen lå lidt løst I emballagen, måske derfor at selve varens emballage havde nogle hak og skader I kassen, det er selvfølgelig det, den er der for, men ville måske forvente at en vare til 4.300kr. Blev pakket en anelse bedre ind.

Varen fejler nu ikke noget

Sidst men ikke mindst var jeg lidt irriteret over at man nu skal betale for at få varen leveret til døren. Det er ikke en stor ting, men igen, når jeg køber en vare til 4.300 kr, så forventer jeg sku lidt en service, der hedder levering til døren, ikke til nærmeste posthus.

Alt I alt, man får vel hvad man betaler for, måske jeg bør overvejer at bruge 500 kr mere en anden gang, og så vælge en fysisk forhandler som f.eks. TDC.